paragraph_text: Vrhovni sud Ujedinjenog Kraljevstva (eng. Supreme Court of the United Kingdom) je najviši sud u Ujedinjenom Kraljevstvu. Sud je ustanovljen ustavnim reforskim zakonom iz 2005. godine kojim je predviđeno da će ulogu najvišeg suda preuzeti novoosnovani Vrhovni sud umjesto Pravnih lordova. Pravni lordovi su imenovani članovi gornjeg Doma lordova britanskog Parlamenta koji su od 1876. godine djelovali kao najviši sud u državi.